**Príloha č. 1 – Špecifikácia predmetu zákazky**

|  |  |  |  |
| --- | --- | --- | --- |
| **Názov predmetu zákazky:** Spotrebný materiál – kamenivo | | | |
|  | | | |
| **Špecifikácia predmetu zákazky:** Predmetom zákazky je dodávka prírodného riečneho kameniva voľne loženého rôznych frakcií určeného na výrobu betónu minimálnej triedy C25/30. Dodávané kamenivo musí spĺňať požiadavky stanovené normou EN 12620:2002 +A1:2008. Dodávky budú realizované v zmysle doložky CPT Incoterms 2010 s miestom dodania prevádzka KLARTEC, spol. s r.o., obec Malženice, okr.Trnava. Súčasťou každej dodávky musí byť Vyhlásenie o parametroch podľa prílohy III Nariadenia (EÚ) číslo 305/2011. | | | |
|  | | | |
| **Spotrebný materiál – kamenivo** | | **Potenciálny dodávateľ je sem povinný uviesť:  výrobcu, typové označenie a značku  (resp. obchodný názov)** | |
| **p.č.** | **Parameter/časť položky** | **Požiadavky na parametre/opis** | **Parametre ponúkané potenciálnym dodávateľom** |
| 1. | prírodné riečne kamenivo frakcia 0/4 mm, množstvo 1 700 ton | áno | **áno/nie** |
| 2. | prírodné riečne kamenivo frakcia 4/8mm, množstvo 730 ton | áno | **áno/nie** |
| 3. | prírodné riečne kamenivo frakcia 8/16mm, množstvo 2 220 ton | áno | **áno/nie** |
| 4. | kamenivo musí vyhovovať skúške reaktívnosti kameniva s alkáliami v betóne | áno | **áno/nie** |

**Návod/pokyny/inštrukcie pre potenciálneho dodávateľa pre vyplnenie špecifikácie predmetu zákazky:**

1. Potenciálny dodávateľ musí uviesť v prvom riadku: **Značku, výrobcu a typové označenie** (resp. používaný obchodný názov)ponúkaného materiálu - kameniva
2. Zadávateľ v  špecifikácii popisuje v stĺpci s názvom „*Parameter/časť položky*“ textovú časť požiadavky na požadovaný parameter predmetu zákazky a v stĺpci „*Požiadavky na parameter/opis*“ zadávateľ popisuje akým spôsobom má potenciálny dodávateľ uviesť požadovaný údaj v stĺpci s názvom „*Parametre ponúkané potenciálnym dodávateľom*“ a to - zadávateľ vyžaduje, aby potenciálny dodávateľ uviedol údaj **„*áno*“,** čím potvrdí, že ním ponúkaný predmet zákazky, značky a typového označenia od výrobcu, ktorého uviedol v prvom riadku, spĺňa na 100 percent požiadavku zadávateľa. Ak by predmet zákazky, ktorý ponúka potenciálny dodávateľ v rámci svojej ponuky nespĺňal požadovaný parameter, uvedie potenciálny dodávateľ pri tomto parametri údaj „*nie*“.